# ÐÐ£ÐÐLogo

# ПРИПРЕМА ЗА ЧАС

|  |  |  |  |
| --- | --- | --- | --- |
| **1. Школа** | **ОШ „Старина Новак“** | **Место** | **Београд** |
| **2. Наставник** **(име и презиме)** | **Александра Куртеш** |
| **3. Предмет:** | **Енглески језик** | **Разред**  | **V** |
| **4. Наставна тема - модул:** | **UNIT 1 - TOWNS AND CITIES** |
| **5. Наставна јединица:** | **Unit 1, Vocabulary –** **Describing a place in a town ; there is/there are + a, an, some, any** |
| **6. Циљ наставне јединице:** | Проширивање и развијање знања која се односе на описивање места |
| **7. Очекивани исходи:** | По завршетку часа ученици ће бити у стању да у усменој и писменој комуникацији:- разумеју једноставне описе места и градовa;- опишу места у граду користећи једноставна језичка средства (нпр. Tere’s / There are…);- препознају и именују знаменитости Лондона;- именују државе у којима се енглески језик говори као матерњи језик. |
| **8. Методе рада:** | **Комбиновано** – разговор, објашњење, повезивање речи и слике, слушање/читање, и допуњавање реченица одговарајућим речима, састављање реченица по моделу |
| **9. Облици рада:** | Фронтални, индивидуални (\*активности које се иначе редовно организују у пару или малим групама у настави енглеског језика, нажалост нису могуће у условима физичке дистанце) |
| **10. Потребна опрема / услови / наставна средства за реализацију часа** | Пројектор/дигитални уџбеник(видео и аудио записи) |
| **11. Дигитални образовни материјали / дигитални уџбеници коришћени за реализацију часа** | Презентација, дигитални уџбеник чије садржаје наставник пројектује за време часа |

|  |  |  |
| --- | --- | --- |
|  | **Планиране активности наставника** | **Планиране активности ученика** |
| **12.1. Уводни део часа**  | **Провера домаћег задатка:**Наставник приказује први слајд на коме су исписана решења, позива ученике да упореде своје одговоре са одговорима који се налазе на слајду и исправе грешке; обилази ученике док раде, бележи најчешће грешке и даје објашњења.  | Ученици упоређују своје одговоре са одговорима на слајду и исправљају грешке; слушају и записују објашњења наставника.  |
| **Формулисање циља часа и увод у тему:**Наставник води разговор са ученицима: *Do you live in a town or in the country? What can you find in a town? (shops, cinemas, banks, sports centres…*); напише на табли ***Describing a place in a town*** и пита ученике шта ће на данашњем часу учити. У наставку пројектује насловну слику са слајда и подстиче ученике да идентификују градове са слика. Додаје објашњење да су (осим Београда – града у којем живимо) приказани градови држава у којима се енглески говори као матерњи језик. Подстиче ученике да претпоставе које државе нису приказане (Канада – двојезична, али део земље је енглеско говорно подручје и Нови Зеланд)Наставник на крају упућује ученике на квиз кроз који треба да активирају претходно стечено знање (повезују слику са једном од понуђених речи) и ради проверу. **Напомена:** ученици су у четвртом разреду већ радили циљни вокабулар, те се очекује се да ће им већина термина бити позната. | Ученици усмено одговарају на питања наставника, посматрају слајд и именују градове које препознају, записују нове информације у свеске и износе своје претпоставке у вези са земљама које нису приказане на слајду, а у којима се енглески говори као матерњи језик. На крају активирају своје знање кроз квиз - бележе у свеске одговоре на питања и раде проверу са наставником.**Напомена:** у редовним условима, ову активност би радили/проверили у пару или мањим групама, али сада се задатак ради индивидуално, а проверава фронтално. |
| **12.2. Средишњи део часа** | ***Exercise 1. Match the words with the pictures ,page 12***Наставник позива једног ученика да прочита инструкцију наглас, прође са ученицима кроз уоквирене речи и провери да ли их разумеју, као и то да ли им је задатак јасан; скрене им пажњу на мапу; Док ученици раде, обилази их и по потреби помаже. Пошто заврше, ради проверу фронтално, уз аудио запис 1.13 из дигиталног уџбеника.  | Пошто један ученик прочита инструкцију наглас, ученици самостално раде задатак, затим слушају аудио запис и раде проверу решења са наставником.  |

|  |  |  |
| --- | --- | --- |
|  | ***Exercise 2. Listen / Watch. Which places do the people mention?*** Поступак је исти као и у претходној активности.**Напомена:** ученици су у могућности да из дигиталног уџбеника гледају видео запис. | Поступак је исти као и у претходној активности, с тим што имају могућност гледања видео записа. |
| ***Exercise 3. Listen / Watch. Complete the sentences***Наставник прође кроз реченице 1-5 са ученицима и даје инструкцију: *Listen to the recording and complete the sentences with the missing words. Work individually.***Напомена:** ученици су у могућности да из дигиталног уџбеника гледају видео запис,а потом поједини ученици уносе решења преко компјутера (бирају тачну опцију). | Ученици читају реченице из задатка наглас, допуњавају реченице одговарајућим речима индивидуално и раде проверу са наставником на исти начин као у претходној активности.  |
| ***GRAMMAR: There is/There are + a,an,some,any***Наставник пројектује на табли слајд број 5 из презентације, подстиче ученике да активирају своја предзнања (ова структура је ученицима позната из 3. и 4. разреда) и да се присете правила; наговештава, али не открива одмах тачне одговоре инсистирајући на томе да ученици самостално закључују и формулишу правила употребе дате језичке структуре. | Неколико ученика читају реченице са слајда наглас, остали прате; преводе реченице на српски језик, одговарају на питања и формулишу правила употребе дате језичке структуре.  |
| **12.3. Завршни део часа** | ***Exercise 5. Маке true sentences about your town or city – There is / are / isn’t / aren’t + a, an, some, any***Наставник подстиче ученике да формулишу реченице користећи циљни вокабулар и структуре о свом граду по моделу/оквиру из задатка 5. **Напомена:** ученици су већ на првом часу упознати са начином процењивања њихове активности током часа, те ће наставник у овом делу часа саопштити повратну информацију и уписати коментаре у педагошку свеску или есДневник у одељку – активности ученика. | Ученици усмено формулишу реченице према приказаном моделу.Ученици по потреби траже потпуније објашњење/ коментар од наставника. |

|  |  |  |  |
| --- | --- | --- | --- |
| **13. Линкови*** ка презентацији уколико је она урађена у онлајн алату
* ка дигиталном образовном садржају уколико је доступан на интернету
* ка свим осталим онлајн садржајима који дају увид у припрему за час и његову реализацију
 | * <https://classroom.google.com/c/MTYzNjAyNjg5NjE0/m/MTQ2NTk4OTQzNDcy/details>
* <https://drive.google.com/file/d/1py_kTPPsU_bRQ18erEAiHkTWqy0uaMG6/view?usp=sharing>
* <https://www.oxfordlearnersbookshelf.com/deeplink/open-book/CPTEP21SB>

Напомена: наша школа користи своју платформу за учење (на школском сајту)[www.starina.rs](http://www.starina.rs) – презентација и аудио записи су постављени на ову платформу и доступни су ученицима обе групе, као и ученицима који искључиво похађају на даљину (зато презентација садржи упутства и за самостални рад ученика). Ја сам је за потребе ове припреме/семинара поставила у Гугл учионицу, коју не користим, јер је на приватном налогу - очекујемо да се школа региструје у наредном периоду, како бисмо могли да је користимо као помоћну платформу убудуће. У случају да линк за Гугл учионицу ''не ради'', приложен је и линк за исту презентацију на Google drive.\* како линк за дигитални ученик није доступан без претходне регистрације на сајт, прилажем и Screenshot потребне странице дигиталног уџбеника.

|  |  |
| --- | --- |
|  | Exercise 1Наставник кликом на опцију Focus маркира и увећа задатак. Ученици самостално повезују. Наставник 'отвара'решења и провра се ради фронтално.Exercise 2Наставник кликом на опцију Focus маркира и увећа задатак, затим пушта видео кликом на Play. Даље је исти поступак као у претходном вежбању.Exercise 3Поступак је исти као у задатку 1. Пошто ученици ураде задатак, кликом на опцију Marking options, па Show answers, наставник показује решења. |

 |
| **14. Начини провере остварености исхода** | - посматрање ученика током свих активности и бележење тачних и нетачних одговора, укључујући и проверу домаћег задатка;- посматрање и праћење ученика током активности **говорне продукције** у завршном делу часа и бележење тачно и нетачно формулисаних реченица у смислу правилне употребе циљног вокабулара и језичке структуре, као и изговора и реченичне интонације.**Напомена:** бележење нетачних одговора, односно реченица ће послужити наставнику да на наредном часу пружи додатна објашњења и планира додатне активности за увежбавање оних језичких садржаја код којих су ученици највише грешили.  |
| **15. Оквир за преиспитивање оствареног часа:** * планирани начини провере остварености исхода;
* избор активности;
* одступања/потешкоће приликом остваривања планираног. Шта бих променио/ла, другачије урадио/ла?
 | 1. Да ли је планирани начин провере остварености исхода даје јасну слику ученику и наставнику у којој мери су дати исходи остварени?

 - Да.1. Да ли избор активности одговара предзнањима ученика, њиховим реалним потребама и интересовањима?

 - Ниво предзнања ученика није на био на очекиваном нивоу, па сам обновила структуру *There is/There are*1. Да ли избор активности одговара различитим стиловима учења ученика?

- Ученицима који преферирају аудитивни и визуелни стил учења је избор активности одговаро, док ученицима кији преферирају кинестетчни стил учења није сасвим одговарао (али њима сам дозволила да прошетају до рачунара и куцају решења у дигиталном уџбенику)1. Да ли је било проблема приликом остваривања планираног и како су они решени?

- Није било проблема.1. Шта бих следећи пут урадила другачије?

- У уводном делу часа бих проверила предзнање. |
| Корелација: | Српски језик и књижевност (описивање места, култура изражавања), Географија (туризам – знаменитости Лондона, државе у којима се енглески језик говори као матерњи), Информатика и рачунарство (употреба дигиталних компоненти). |
| Међупредметне компетенције: | Учење, комуникација, дигитална компетенција, естетичка компетенција |

\*Уз припрему за час пожељно је приложити и презентацију коришћену за реализацију часа (уколико је презентација коришћена). Презентација се може урадити у било ком софтверу за израду презентација (PowerPoint, Google Slide, Prezi, Zoho Show, Sway, Canva или било који други). Уколико је презентација урађена у онлајн апликацији, доставља се тако што се линк ка презентацији наводи у обрасцу у реду „13. Линкови“.

\*\*Ред „14. Начини провере остварености исхода“ и „15. Оквир за преиспитивање оствареног часа“ се попуњава ако је час реализован.

\*\*\*Уколико наставник жели у припрему за час може уврстити и додатне описе (нпр. стандарди, кључни појмови, корелација, међупредметне компетенције и сл.). Ове описе навести на крају припреме (после реда 15.) додавањем нових редова у табелу.

\*\*\*\*НАЈКВАЛИТЕТНИЈЕ ПРИПРЕМЕ ЗА ЧАС БИЋЕ ПОСТАВЉЕНЕ У БАЗУ РАДОВА НА САЈТУ ПРОЈЕКТА https://digitalnaucionica.edu.rs/